open-index/open-wikipedia-markdown huggingface dataset:
Kjersti Løken Stavrum

**Kjersti Marie Løken Stavrum** (født 1969) er en norsk medieleder, forfatter, journalist og redaktør, fra 2013 til 2016 generalsekretær i Norsk Presseforbund. Hun ble daglig leder i Stiftelsen Tinius i 2016, fra 2024 er hun styreleder i Schibsted Media.

## Utdannelse og stillinger
Stavrum er utdannet statsviter innen internasjonal politikk og har en mastergrad i ledelse.

Hun arbeidet i *[[Aftenposten]]* fra 1991 til 2002, og igjen fra 2005 til 2012, i årene 2005–2011 som featureredaktør og fra 2008 til 2012 også som redaktør for aftenutgaven *Aften*. Hun ledet lanseringen av det nye *[[A-magasinet]]* i 2005 og utviklingen av Osloby.no i 2010. 

Fra 2001 til 2005 var hun sjefredaktør i ukebladet *[[KK (ukeblad)|KK]]* og fra 2012 til 2013 avdelingsdirektør for kommunikasjon og egne kanaler i NHO. Hun overtok som generalsekretær i Norsk Presseforbund etter Per Edgar Kokkvold i september 2013. I 2016 gikk hun fra presseforbundet til direktørjobb i Schibsted-stiftelsen Tinius og Blommenholm Industrier AS.

## Verv og priser
Stavrum var leder av Oslo redaktørforening fra 2008 til 2012 og styremedlem i Stiftelsen Tinius og Blommenholm Industrier fra 2007. 

Hun har vært styremedlem i International News Media  Association, INMA. Hun ble i 2003 kåret til «Årets kvinnelige medieleder».

Hun er tidligere styreleder i Norsk PEN og styremedlem i Ethical Journalism Network.

Fra 2019 er hun styreleder i Kristiansand kommunes energiverksstiftelse Cultiva og fra 2023 styreleder i Fjæreheia Amfi i Grimstad. Hun er styremedlem i Faktisk.no.

I 2020 ble hun av regjeringen oppnevnt som leder i den andre Ytringsfrihetskommisjonen.

## Annet

I 2022 ga hun ut boken *Rabalder. Kontroversielle ytringer gjennom 100 år*  med Trygve Aas Olsen på Aschehoug forlag. 

I 2024 ga hun ut debattboken *Uhørt. Angsten for det frie ord* på Aschehoug. 

Hun er en mye brukt foredragsholder og debattleder og har vært fast spaltist i Dagens Næringsliv. Hun var i 2008 en av flere faste paneldeltakere i talkshowet Studio 5 som gikk på TV-kanalen FEM. 

Hun er gift med Gunnar Stavrum, og er yngre søster av den tidligere fotballspilleren, Kværner-direktør og nå leder av Norges Fotballforbund Karl-Petter Løken.

## Referanser




## Eksterne lenker
* 
*
Aper

**Aper** er et begrep med flere beslektede betydninger på norsk og kan sikte til:

* Primater, en orden av hovedsakelig trelevende pattedyr
** Haplorhini, en av to underordner av primater
*** Høyere aper (i motsetning til halvaper)
* Apekatter, en samlebetegnelse på øst- og vestaper (i motsetning til halvaper og menneskeaper)
Coffea arabica

***Coffea arabica*** er en kaffeplante fra Etiopia. Planten er antatt å være den første til å gjøres om til drikkbar kaffe, ettersom det har vokst i søndre Arabia i over tusen år. Kaffe fra *coffea arabica* utgjør omtrent 60 % av verdens totale kaffeproduksjon.

## Referanser


## Eksterne lenker
*
Michiganmilitsen

**Michiganmilitsen** var en løst organisert paramilitær organisasjon grunnlagt av Norman Olson fra Alanson i Michigan. Militsen ble grunnlagt i 1994 som et svar på angivelige innskrenkede borgerrettigheter fra føderaladministrasjonen. Militsen hadde en anti-føderal ideologi.

Militsens formelle navn var *Michigan Militia Corps* og var delt inn i fire divisjoner: 

#Superior Michigan Regional Militia
#Northern Michigan Regional Militia
#Central Michigan Regional Militia
#Southern Michigan Regional Militia

Militsen mistet støtte etter bombingen i Oklahoma City i 1995. Selv om ingen militsmedlemmer var innblandet, var den rådende oppfatning blant folk at militsen var innblandet. En påfølgende maktkamp gjorde at militsen ved årtusenskiftet i praksis har sluttet å fungere som en delstatsomfattende milits.

Militsen påstår selv den hadde et medlemskap på 10 000 på det høyeste. Satsningsområder var på paramilitær trening, redningsaksjoner og økt fokus på kritikk av føderale myndigheter og de Forente nasjoner.

## Eksterne lenker

* http://www.michiganmilitia.com
Fylkesvei 665

**Fylkesvei 665** (**Fv665**) går mellom Øydegarden i Molde kommune og Angvik i Gjemnes. Veien var en av de siste riksveiene i landet som fikk asfalt – den siste strekningen åpnet i 2003. I hovedsak følger veien samme trasé som Den Trondhjemske postvei.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
*
Francesco Maria Macchiavelli

**Francesco Maria Macchiavelli** (født 1608 i Firenze i Storhertugdømmet Toscana, død 22. november 1653 i Ferrara) var latinsk patriark av Konstantinopel og en av Den katolske kirkes kardinaler. Han var erkebiskop av Ferrara 1638&ndash;1653.

Han ble utnevnt til biskop av Ferrara den 11. oktober 1638, og ble bispeviet i kirken St. Mariä Himmelfahrt i Köln den 2. februar 1639. Han ble kreert til kardinal den 16. desember 1641 av pave Urban VIII, med *[[Santi Giovanni e Paolo]]* som tittelkirke.

Han var nevø til kardinal Lorenzo Magalotti (kreert 1624), og fetter til kardinalene Francesco Barberini den eldre (1623) og Antonio Barberini den yngre (1627).
## Episkopalgenealogi
Hans episkopalgenealogi er:
* Erkebiskop Filippo Archinto (1500-1558)
* Pave Pius IV (1499-1565) *bispeviet 1546
* Kardinal Giovanni Antonio Serbelloni (1519-1591) *1557
* Kardinal Carlo Borromeo (1538-1584) *1563
* Kardinal Ottavio Paravicini (1552-1611) *1584
* Kardinal Giambattista Leni (1573-1627) *1608
* Kardinal Giulio Roma (1584-1652) *1621
* Biskop Martino Alfieri (1590-1641) *1634
* Kardinal *Francesco Maria Macchiavelli* (1608-1653) *1639

## Referanser


## Eksterne lenker
* Biografi på The Cardinals of the Holy Roman Church
Ascanio Filomarino

**Ascanio Filomarino** (født 1583 i Napoli i Italia, død 3. november 1666 i Napoli) var en av Den katolske kirkes kardinaler. Han var erkebiskop av Napoli 1641&ndash;1666.

Han ble kreert til kardinal den 16. desember 1641 av pave Urban VIII, med *[[Santa Maria in Ara Coeli]]* som tittelkirke.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Kardinal Laudivio Zacchia (1565-1537) *1605
* Kardinal Antonio (Marcello) Barberini (sr.), O.F.M. Cap. (1569-1646) *1625
* Kardinal *Ascanio Filomarino* (1583-1666) *1642

## Referanser


## Eksterne lenker
* Biografi på The Cardinals of the Holy Roman Church
Ottaviano Raggi

**Ottaviano Raggi** (født 31. desember 1592 i Genova, død 31. desember 1643 i Roma) var en av den katolske kirkes kardinaler, og var tilknyttet Den romerske kurie. Han ble senere biskop av Aleria på Korsika.

Han ble kreert til kardinal den 16. desember 1641 av pave Urban VIII, med *[[Sant'Agostino]]* som tittelkirke.

Han var onkel til kardinal Lorenzo Raggi (kreert 1647).

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Kardinal Michele (Bosco) Bonelli, O.P. (1541-1598) *1591
* Biskop Marcello Crescenzi (?-1630) *1591
* Erkebiskop Domenico de’ Marini (? -1635) *1611
* Kardinal Giovanni Domenico Spinola (1580-1646) *1630
* Kardinal *Ottaviano Raggi* (1592-1643) *1643
## Referanser


## Eksterne lenker
* Biografi på The Cardinals of the Holy Roman Church
Pierdonato Cesi

**Pierdonato Cesi** (født 1583 i Roma i Italia, død 30. januar 1656 i Roma) var en av Den katolske kirkes kardinaler, og var tilknyttet Den romerske kurie. 

Han ble kreert til kardinal den 16. desember 1641 av pave Urban VIII, med *[[San Marcello al Corso]]* som tittelkirke.

Han var i slekt med kardinalene Paolo Emilio Cesi (kreert 1517), Federico Cesi (1544), Pierdonato  Cesi den eldre (1570) og Bartolomeo Cesi (1596).

## Referanser
Telemakhos

**Telemakhos** (gresk: Τηλέμαχος) er en gresk sagnfigur, sønn av Odyssevs og Penelope. I Odysseen blir han fremstilt idet han går fra å være gutt til mann. Særlig gjelder dette de første fire sangene i Odysseen, som stundom kalles Telemakien.

Telemakhos ble født på den samme dag hans far ble tilkalt for å kjempe i trojanerkrigen. Etter at hans far hadde vært borte i tyve år ble Telemakhos oppsøkt av Athene, som forkledte seg som Mentor og rådet ham til å reise for å finne nytt om sin far. Historien om Telemakhos er for det meste adskilt fra hovedfortellingen; det er Telemakhos' utvikling det fortelles om, og hvordan Athene trakk ham inn i det voksne liv.
Blindern stasjon

**Blindern stasjon** er en stasjon på t-banen i Oslo. Stasjonen er den første på Sognsvannsbanen etter Frøen stasjons tilknytning til Sognsvannsbanen ble fjernet i 1993 da banen ble oppgradert til metrostandard.

Den er nærmeste stasjon til den nedre delen av Universitetet i Oslos campus på Blindern. Stasjonen åpnet i 1934 og het tidligere Blindernveien etter veien som krysset banen her. I forbindelse med den nevnte oppgraderingen i 1993, ble planovergangen fjernet og veien delt i to, og kun veien øst for banen fikk beholde navnet. I 1994 ble stasjonen derfor omdøpt kun til Blindern, men den vestlige plattformen ligger faktisk på Vinderen.

## Oppgradering
Stasjonen skulle etter planen ha vært oppgradert til Universitetet i Oslos 200-årsjubileum i 2011. Dette er ikke blitt noe av per dags dato.

## Kilder
Blindern stasjon blir som ny

## Eksterne lenker
*
Vincenzo Maculani

** Vincenzo Maculani** (født 11. september 1578 i Fiorenzola d'Arda ved Piacenza i Italia, død 16. februar 1667 i Roma) var en av Den katolske kirkes kardinaler, og var tilknyttet Den romerske kurie. Han ble senere erkebiskop av Benevento. Han frasa seg det embedet i 1644.

Han ble kreert til kardinal den 16. desember 1641 av pave Urban VIII, med *[[San Clemente]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Nydalen stasjon

:

**Nydalen stasjon** er en stasjonen tilhørende T-baneringen i Oslo, beliggende i Nydalen, en del av Bydel Nordre Aker. Stasjonen ble åpnet for trafikk i 2003, samtidig som Storo stasjon. Den fullstendige t-baneringen, som Nydalen stasjon er en del av, ble åpnet 21. august 2006. Nydalen har ca 12&nbsp;000 påstigende passasjerer daglig..

Et stykke unna ligger en jernbanestasjon som også heter Nydalen stasjon. Denne ligger på Gjøvikbanen og har ingenting med t-banestasjonen å gjøre. Overgang til denne er litt kronglete, siden avstanden er et par hundre meter.

T-banestasjonen har tre utganger. To er like ved Handelshøyskolen BI, den tredje er ved Nydalen torv.

## The Tunnel of Light

Nydalen stasjon hadde i mange år rulletrapper med lys-, lyd- og musikkeffekter. Dette kunstverket ble «The Tunnel of Light». I tilknytning til trappene var det montert mer enn 1&nbsp;800 lysrør og 44 høyttalere. Disse ble påvirket av sensorer som reagerte på folk som benytter trappene. Repertoaret av lyd og lys fulgte årstidene. 

Arkitekt Kristin Jarmund har designet stasjonen og hadde ideen til kunstverket. Lyssystemet er utviklet av Per Åge Lyså (Intravision system), Bjarne Kvinnsland har komponert musikken, og Yngve Sandboe har programmert lyd og lys sammen. Forfatteren Beate Grimsrud har lest inn egne tekster og dette er integrert i lydbildet.

Utformingen av stasjonen med «The Tunnel of Light» ble nominert til Mies van der Rohe-prisen.
På grunn av de mange tekniske utfordringene valgte Sporveien å avvikle dette i 2016.

## Nye rulletrapper og arbeider

I 2015 begynte arbeidene på å oppgradere rulletrappene og plattformene på stasjonen. Fordi «The Tunnel of Light» ikke lenger virket var behovet for ny rulletrapp tilstede, og den eksisterende ble oppgradert med kunst i taket av kunstneren Ole Jørgen Næss.
Stasjonen har nå tre rulletrapper, nye plattformsdekk og ble gjenåpnet helt 1. juli 2016.

## Referanser


## Eksterne lenker
*
Storo stasjon

**Storo** er en T-banestasjon ved Storokrysset på Storo i Oslo.

T-banestasjonen betjenes av linje 4 og 5. Den ble åpnet i august 2003 som endepunkt for første etappe av T-baneringen. Hele ringen ble åpnet den 20. august 2006. 

Storo trikkeholdeplass ligger på Storo bru over T-bane- og toglinjen og betjener de tre trikkelinjene 11, 12 og 18.

## Jernbanestasjon
Like øst for stasjonsområdet ligger Gjøvikbanen, og 200 meter før for stasjonen ligger jernbanestasjonen Grefsen stasjon. T-baneringen går parallelt med Gjøvikbanen mellom Storo og Sinsen.

Jernbaneverket skal de neste årene bygge en gangbro som vil gi bedre forbindelse mellom T-banestasjonen på Storo og Grefsen stasjon.

## Referanser


## Eksterne lenker
Tåsen stasjon

**Tåsen stasjon** ligger ved Tåsensenteret og Tåsen skole. Den ligger på Sognsvannsbanen og ble som banen åpnet i 1934.

24. februar 1992 skjedde en alvorlig ulykke ved stasjonen: et T-banetog kolliderte med en gravemaskin som arbeidet i skinnegangen. En kvinne ble drept og tolv mennesker skadd.

Stasjonen ble flyttet nordover til nordsiden av Ring 3 i forbindelse med oppgraderingen til metrostandard i 1992.

## Eksterne lenker
Østhorn stasjon

**Østhorn stasjon** er en av Sognsvannsbanens gamle stasjoner. Den het inntil 1939 Korsvoll stasjon, men ligger egentlig øst på Nordberg.

## Eksterne lenker
Holstein stasjon

**Holstein stasjon** er en av Sognsvannsbanens stasjoner. Stasjonen er oppkalt etter husmannsplassen Holsteen, som lå rett vest for krysset Carl Kjelsens vei og Peder Ankers vei.

Stasjonen har kun billettautomat og elektronisk ruteskilt på vestgående perrong. 

## Referanser


## Eksterne lenker
*
Forskningsparken stasjon

**Forskningsparken stasjon** er en T-bane- og trikkestasjon i Oslo. Den betjener den øvre delen av universitetsområdet på Blindern og Forskningsparken i Oslo (derav navnet) i Gaustadbekkdalen som også er sterkt dominert av UiO. Området ble fra utbyggingen i 1950-årene kalt Forskningsbyen. Stasjonen ligger mellom Blindern stasjon og Ullevål stadion stasjon og åpnet i 1999.

## Historie
Stasjonen ligger i Gaudstadbekkdalen. Blindern–Gaustad-området ble hovedsakelig bygget ut i 1950- og 1960-årene med universitetsvirksomhet og forskningsinstitutter. Fra utbyggingen ble området omtalt som Forskningsbyen, et navn som også gjenspeiles i andre navn i området med «forskning» i navnet, herunder Forskningsveien (vedtatt 1955) og Forskningsparken (åpnet 1989).

Forskningsparken stasjon åpnet 22. august 1999 og overtok for Vestgrensa stasjon som lå noe nærmere Ullevål. Stasjonen ble opprettet fordi Ullevål hageby-linjen til trikken skulle forlenges til Rikshospitalet, og man ville ha en overgang mellom bane og trikk. Trikkeholdeplassen ligger like under T-banestasjonen.

Ved åpningen ble stasjonen navngitt etter Forskningsparken, som hadde åpnet ti år tidligere. Oslo Sporveier ønsket ikke å oppkalle stasjonen/trikkeholdeplassen etter Gaustadbekkdalen siden de mente vanlige folk ikke kjente til dette navnet.

I 2021 foreslo foreningen Oslo Science City, som ønsker å utvikle Forskningsbyen som «innovasjonsdistrikt», å omdøpe Forskningsparken stasjon til «Oslo Science City stasjon». Språkrådet uttalte at forslaget er i strid med lovverket.

## Referanser


## Eksterne lenker
Ullevål stadion stasjon

**Ullevål stadion stasjon** er nærmeste stasjon til Ullevaal Stadion. Strøksmessig er Sogn i nord og Ullevål Hageby i sør.

Dette er også stasjonen hvor Sognsvannsbanen møter t-baneringen. Her fantes en kiosk som ble revet i 1973.


1363 Sognsvannsbanen. Ullevaal Stadion - no-nb digifoto 20150910 00156 bldsa PK09114.jpg|Songsvannsbanen ved Ullevål stadion stasjon mellom 1934 og 1936. 

## Referanser


## Eksterne lenker
Kringsjå stasjon

**Kringsjå stasjon** er nest siste stasjon på vestenden av Sognsvannsbanen til t-banen i Oslo. Den ligger rett ved Kringsjå studentby og Fjellbirkeland studentby.

Stasjonen er også innen gåavstand til Sognsvann og Olympiatoppen såvel som Riksarkivet.

## Eksterne lenker
Sognsvann stasjon

**Sognsvann stasjon** er endestasjonen for Sognsvannsbanen, og ligger nær Nordmarka og Sognsvann, men også boligstrøket Kringsjå. Stasjonen het over en lengre periode **Sognsvatn**.

Ved Sognsvann stasjon ligger Norges idrettshøgskole og Riksarkivet. Det er anlagt en stor parkeringsplass mellom stasjonen og vannet.

## Referanser


## Eksterne lenker
Erhard Heiden

**Erhard Heiden** (født 23. februar 1901, død september 1933) var et tidlig medlem av det tyske nasjonalsosialistiske partiet NSDAP (nazistene), og tredje *[[Reichsführer-SS]]*, det vil si kommandant for Schutzstaffel (SS). Han ble myrdet av sine egne i 1933.

## Bakgrunn og virke
I 1925 sluttet Heiden, som allerede var knyttet til NSDAP, seg til den lille livvaktavdelingen Schutzstaffel (SS). Det var på det tidspunkt få medlemmer i organisasjonen, hvis hovedoppgave var å være Adolf Hitlers livvakt under folkemøter. 

Han var en av de første som oppfordret til å skille ut SS fra moderorganisasjonen Sturmabteilung (SA). I mars 1927 ble han utnevnt til Reichsführer i SS - en vanskelig  periode hvor det var sterke ønsker fra SA om at SS skulle oppløses. Da han ble kommandant hadde medlemstallet nådd omkring 1&nbsp;000. Under hans ledelse ble ting enda vanskeligere, og medlemstallet sankt helt ned til 280, mest på grunn av press fra SA. En av dem Heiden tok inn i organisasjonen for å redde den fra nedleggelse var Heinrich Himmler, som ble hans nestkommanderende. Heiden mente Himmler var en god assistent, men fant ikke ledermateriale i ham. Etter en tid ble Himmler hoveddrivkraften i SS og overskygget Heiden mer og mer.  

I 1929 ble Himmler satt til å lede SS og han skulle skulle med tiden gjøre den til en av de mektigste organisasjonene i Det tredje rike (Tyskland 1933–1945). Heiden ble avsatt, offisielt på bakgrunn av familiære forhold. Men det er blitt antatt at de egentlige grunnene at han måtte gå var at han var for dårlig til å lede organisasjonen, samt at han hadde tjent store penger på å levere uniformer til enheten. 

Det ble heller ikke likt at han hadde enkelte jøder i sin omgangskrets og at buksene han leverte til SS kom fra en jødisk underleverandør. I tillegg gikk det rykter om at han var en politiinformant.

Etter at Hitler kom til makten i 1933 ble Heiden arrestert. Senere på året ble han, på ordre fra Himmler og Reinhard Heydrich, myrdet av personer fra *[[Sicherheitsdienst]].*

## Referanser
Olav Haraldsson Geirstadalf

**Olav Haraldsson** (født ca. 890, død 934) var sønn av Harald Hårfagre og Svanhild Øysteinsdatter, datter av Øystein jarl. Han ble gjort til småkonge av Vingulmark av sin far, og arvet senere Vestfold etter at broren hans, Bjørn Farmann, ble drept av deres halvbror Eirik Blodøks. Siden det var danskekongen som styrte Viken og Vestfold på denne tiden er opplysningene i Snorre ikke pålitelige, og kan være laget for å fremme den norske kongefamilienes politiske interesser. Are Frode omtaler Bjørn Farmann (også omtalt som Bjørn Buna) som herse i Sogn. 

Etter Snorre skulle Olav etter sin fars død ha utropt seg til konge av Østlandet, og at han allierte seg med halvbroren Sigrød Haraldsson mot Eirik Blodøks. De tre kongene møttes i kamp utenfor Tønsberg. Olav og Sigrød tapte og ble begge drept der. Olavs sønn, Tryggve Olavsson, ble senere småkonge av Ranrike og Vingulmark. Tryggve ble far til Olav Tryggvason som ble konge av Norge i 995. I Norge er det tradisjon for ikke å feste lit til Snorres beretning.

## Referanser
Heggelia (Målselv)

:*For andre betydninger av *'Heggelia**, se [[Heggelia]]''

**Heggelia''' er et tettsted i Målselv kommune i Troms. Tettstedet har  innbyggere per 1. januar , og ligger i Bardufossområdet. Hovedkvarteret til Hærstaben og Brigade Nord ligger her, sammen med militærleirene Heggelia leir og Rusta leir, hvor Sambandsbataljonen, Stridstrenbataljonen og Militærpolitikompaniet holder til.

Bardufoss videregående skole ligger her. Det gjør også Bardufoss skistadion, som i 2004 var et av stedene hvor NM på ski foregikk. I 2011 ble det arrangert NM i skiskyting her. På Heggelia ligger også kommunens nye flerbruksbygg, Istindportalen, som blant annet inneholder bibliotek, kino og idrettshall

## Referanser
Gossa

**Gossa** (dativ: **Gossen**) er ei øy som utgjør størstedelen av Aukra kommune i Romsdal. Den har et areal på  og er den 73. største øya i Norge. Øya er flat og myrlendt &ndash; høyeste punkt er 98 m &ndash; og første ledd i navnet kommer da trolig av *gorr*, *gørr* &ndash; «søle», «dynn», «gjørme». 
Nordøst på øya ligger en gassterminal som tar imot gass fra Ormen Lange-feltet. Gossa er forbundet til fastlandsdelen av kommunen via ferjesambandet Aukra – Hollingsholmen.

## Historie
Det har bodd mennesker der i alle fall siden siste del av yngre steinalder. Like ved Aukra kirke ble det i 1998 avdekket spor av to langhus fra forhistorisk tid. Langhusene hadde jordgravde stolper og kan ha vært opp mot 30 meter lange. Stolpene sto parvis og har trolig båret taket i en bukk- eller grindkonstruksjon. Dette er det største førhistoriske huset som er funnet i Romsdal. Mellom de to husene ble det avdekket kokegroper som antyder hvilke aktiviteter som har foregått på tunet. C-14-datering av trekull fra stolpehullene tyder på at husene har vært brukt i de første århundrene e.Kr.. Like ved er det funnet spor av en åker pløyd med ard.

### Andre verdenskrig
Størstedelen av øya Gossa ble under andre verdenskrig rekvirert til flyplass av tyske styrker og det var opp mot 2000 soldater, 850 krigsfanger, 1500 utskrevne nordmenn og 600 sivile i tillegg til 1200 fastboende. Flyplassen skulle etter planen ha tre rullebaner i stjerneform og bli en av de største i landet. En av rullebanene ble ferdige. I alt brukte okkupasjons 60 millioner kroner på Gossa, i tillegg kom krigsfangenes arbeidsinnsats. Etter krigen ble det vurdert å satse på videre utbygging av Gossa, men i stedet ble det utbygging på Vigra. Okkupasjonsmakten hadde opprinnelig sett seg ut området Moa ved Spjelkavik i Borgund øst for Ålesund. Lokale myndigheter hadde før krigen prosjektert en flyplass på Moa. Hensikten med den tyske flyplassen var å sikre forbindelsen mellom Trondheim og Bergen. Den tyske general valgte Gossa selv om den lå mindre beskyttet og helt ut mot havet. Rullebanene på Gossa skulle være 1650 meter og ved å rullebaner i alle retninger skulle den kunne brukes under alle værforhold. Den var beregnet for jagerfly og jagerbombere. Fiskerifagskolen ble rekvirert til flyplassprosjektet og skolen under ledelse av Sven Sømme måtte flytte til Otrøya.

Orknøyingenes saga forteller at Kong Gor av Finland/Kvænland la alle norske øyer under seg, ca. på 700-tallet, og det er lagt fram en teori om at Gossen er oppkalt etter ham (Gors-ey). Det er fortalt at Gor var stamfar til Ragnvald Mørejarl.

## Tettsted
*Aukra, 3 142 innbyggere (31. desember 2006) (Hvorav ca. 2 400 er bosatt på Gossa)

## Referanser


## Litteratur
* Johan Julnes: *Bygdebok for Aukra.* Gard og slekt (4 bind, Aukra kommune 1987)

## Kilder
* Statistisk sentralbyrå: Statistikkbanken
* storenorskeleksikon.no : «Gossen» (Kunnskapsforlaget, Oslo 2000&ndash;04)
* Aukra kommune 

## Eksterne lenker
* gossen.no
* Aukra kommune
Risør barneskole

**Risør barneskole** er Aust-Agders største barneskole med over 350 elever. Skolen er på Randvik. 

I perioden 2012 til 2015 ble hele skolen modernisert.

## Eksterne lenker
*
Asiatisk dingo

**Asiatisk dingo** (*Canis dingo*, *Canis lupus dingo*, *Canis familiaries dingo*) er et samlebegrep for dingoer som enten lever eller har levd i Asia. Utbredelsesområdet som sådan er uklart. Hybrider blir gjerne kalt pariahunder.

* Boranhund (fellesbetegnelse for tre varianter i Sørøstasia)
** Phu Quoc hund
** Siamesisk nakenhund
** Thaihund
* Borneohund
* Santalhund (India og Nepal)

Den asiatiske dingoen regnes som stamformen til australsk dingo og ny-guinea syngehund, som begge klassifiseres som ekte dingo i sin mest opprinnelige form.
Antonym

Et **antonym** er et ord som har motsatt betydning av et annet ord. Ord kan ha flere forskjellige antonymer. Både *liten* og *kort* er antonymer til *lang*. Det motsatte av et antonym er et synonym (*antonym* og *synonym* er antonymer).

Det finnes tre typer antonymer:
* **graderbare antonymer** – ordpar som uttrykker motsetninger langs en skala, slik som *opp* og *ned*
* **komplementære antonymer** – ordpar som er gjensidig utelukkende, slik som *død* og *levende*
* **relasjonelle antonymer** – ordpar der de to ordene beskriver forholdet mellom to objekter sett fra hver sin synsvinkel, slik som *foreldre* og *barn*, *lærer* og *elev*.

## Se også
* Autoantonym, et ord som også kan bety det motsatte av seg selv
* Homonym
* Synonym

## Fotnoter

## Referanser
Francesco Peretti di Montalto

**Francesco Peretti di Montalto** (født 1595 i Roma i Italia, død 4. mai 1655 i Roma) var en av den katolske kirkes kardinaler, og romersk fyrste.
## Biografi
Han hadde titlene "romersk fyrste; annen fyrste av Venafro, ventiansk patrisier, markgreve av  San Martino, greve av Celano, baron av Pescina, herre *(signore)* av San Rufino, San Benedetto dei Marsi, Aschi, Cocullo, Venere, Cerchio, Lecce dei Marsi, Goia dei Marsi, Bisegna, San Sebastiano, Sperone, Ortucchio, Torrimpietra, Palidoro, Tor Lupara og Mentana."

Han ble oppfordret av sin far til å gifte seg for å sikre etterslekten, og utkårte prinsessen av Cesi som sin fremtidige hustru. Da faren misbilliget dette valg, ble han meget oppbragt, forlot sitt fedrene hjem og dro ut på en lang reise. Han ville ikke høre noe om ekteskap, og trådte inn i den geistlige stand.

Han ble kreert til kardinal den 16. desember 1641 av pave Urban VIII.

Han ble senere erkebiskop av Monreale.

Han var nevø til kardinal Alessandro Damasceni Peretti (kreert 1585), og også i slekt med pave Sixtus V.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Kardinal Laudivio Zacchia (1565-1537) *1605
* Pave Innocens X (1574-1555) *1626
* Kardinal *Francesco Peretti di Montalto* (1595-1555) *1650
## Referanser


## Eksterne lenker
* Biografi på The Cardinals of the Holy Roman Church
Engvald Bakkan

**Engvald Bakkan** (født 20. august 1897 i Åmli i Aust-Agder, død 3. juli 1982) var en norsk forfatter og farmasøyt. Han utgav romaner og noveller med motiver og handling fra Åmli i eldre tid, blant annet trilogien *Krossen er din*, som regnes som hans hovedverk. 

Bakkan var av bondeslekt, og faren var lærer, bonde og lokalhistoriker. Han reiste hjemmefra som 11-åring for å fortsette skolegangen, blant annet på KG, og var ferdig utdannet farmasøyt i 1923. I sitt voksne liv bodde og arbeidet han i Stavanger og Bryne; fra 1955 på Ørnen apotek i Stavanger. Selv om han bodde i Stavanger det meste av livet, er det bare én av bøkene hans som har handling fra byen – *Men han var Alexander* (1939), det øvrige forfatterskapet er knyttet til hjembygda.

Han skrev 11 bøker: fem romaner, fire novellesamlinger og to barnebøker. Han markerte seg først som forfatter med novellen «Det blinde hjerte» som han vant en nordisk pris for i 1930. Den første boka utkom i 1931, det var romanen *Den kvelvde skåla*, som skildrer hovedpersonen Vrål Angrimssons ødipuskompleks og undergang.

I trilogien *Krossen er din* (*Krossen er din*, 1947; *Gjennom fossane*, 1948; *Regnbogen i toreskya*, 1952) tar han utgangspunkt i folkeminne fra Åmli om det tragiske kjærlighetsforholdet mellom Inger Tverrstøyl og Knut Mjåvasstøyl fra tidlig på 1700-tallet, som han utdyper med arkivstudier fra rettsmateriale. Paret ble beskyldt for incest etter gammel rettsforståelse (at en enkemann er sammen med sin avdøde kones søstre), og levde lenge som fredløse i heiene.

## Referanser


## Litteratur
* Bjørn Hemmer «Engvald Bakkan – en ukjent stordikter fra Indre Agder». I: *Sørlandet og litteraturen*. Høyskoleforlaget, 1995. ISBN 82-7634-021-0
* Tor Obrestad. «Engvald Bakkan og romantrilogien Krossen er din». I: *Søk. 13 artiklar om litteratur*. Gyldendal, 2005. ISBN 82-05-34722-0
* *Vegen til regnbogen. Av og om Engvald Bakkan til 100-årsdagen i 1997*. Åmli, 1997. ISBN 82-90970-13-7
* Jon Hellesnes. «Nihilisme, tussefolk og parabol». I: *[[Syn og segn]]*; nr 4, 2000
* Thor Thorsen. «Ein ukjend stordiktar frå Åmli. Engvald Bakkan 100 år i 1997». I: *[[Syn og segn]]*; nr 1, 1997
* Thor Thorsen. «Engvald Bakkan. Ein presentasjon av forfattarskapen». I: *[[Norsk litterær årbok]]* 1970
* Thor Thorsen. *Krossen er din : ein studie i Engvald Bakkans forfattarskap*. Åmli historielag og Åmli mållag, 1997. ISBN 82-90970-12-9. Opprinnelig skrevet som hovedoppgave i Nordisk litteratur, 1972. 
* Anders M. Andersen. «Om Engvald Bakkans romanar». I: *[[Sørlandsk magasin]]* 1998
Kashmir

**Kashmir** er et område i den nordlige delen av det indiske subkontinentet. Historisk viser begrepet til dalen like sør for den vestlige delen av Himalaya. Politisk viser begrepet til et mye større område bestående av regionene Jammu, Kashmir og Ladakh, som har vært et sentralt konfliktområde i mange år.

Regionen er delt mellom tre land; Pakistan kontrollerer den nordvestlige delen (de nordlige områdene og Azad Kashmir, India kontrollerer den sentrale og sørlige delen (Jammu og Kashmir), og Folkerepublikken Kina kontrollerer den nordøstlige delen (Aksai Chin). Selv om disse i praksis administreres av de forskjellige landene, har India aldri formelt anerkjent de to andre landenes krav på noen av delene i regionen. Pakistan ser hele området som omstridt territorium og regner ikke Indias krav som gyldig, men anerkjenner likevel de områdene Kina kontrollerer som kinesiske. Kina på sin side er kun opptatt av sine egne krav i området og tar ikke offisielt stilling i den indisk/pakistanske delen av konflikten. De kinesiske kravene i Kashmir har imidlertid blitt utvidet flere ganger i årenes løp.

Den 5. august 2019 fjernet den indiske regjeringen paragraf 370 fra grunnloven. Paragrafen sikret det omstridte Kashmir, et område på Indias nordlige grense, et begrenset selvstyre.

Uenigheten rundt eierskapet til Kashmir har vart helt siden det britiske kolonistyret i India opphørte i 1947 og har ført til flere militære konfrontasjoner, sist mellom Pakistan og India i mai 2025.

## Referanser


## Se også
* Kasjmirull

## Eksterne lenker
Kashmir (andre betydninger)

**[[Kashmir]]** eller **Kasjmir** viser hovedsakelig til den omstridte nordvestlige regionen av det indiske subkontinentet som deles mellom India, Pakistan og Folkerepublikken Kina.

Det kan også vise til:
*Kashmirdalen, omgitt av Pir Panjal, mellom Pakistan, India og Ladakh.
*Den tidligere vasallstaten Kashmir og Jammu som opphørte i 1947. 
*Pakistan-administrerte Kashmir, det omstridte området av Kashmir som er under pakistansk administrasjon. 
*Kashmir-konflikten, den territoriale striden om Kashmir-regionen: 
**Jammu og Kashmir, det indisk-kontrollerte området av det omstridte Kashmir.
**Azad Kashmir og Gilgit-Baltistan, omstridte områder av Kashmir-regionen som kontrolleres av Pakistan.  
**Shaksgam, et område avgitt av Pakistan til Kina ved Sino-Pak-grenseavtalen i 1963. 
**Aksai Chin, et kinesisk-kontrollert område av det omstridte Kashmir. 

## Musikk
*En Kashmir (sang)sang på albumet Physical Graffiti fra 1975 av Led Zeppelin.
***, et hyllestalbum til Led Zeppelin.
*Kashmir (band), et dansk rockeband.
*«Kashmir», en instrumental-låt av Scooter fra *[[Back to the Heavyweight Jam]]*.

## Maritimt
*SS «Kashmir», et P & O-linjeskip som tjenestegjorde som troppetransportskip under første verdenskrig.
*HMS «Kashmir», en Royal Navy-jager fra andre verdenskrig. 

## Annet
*En type katt, Kashmir.
*Produkter laget av ull fra kashmirgeiter.
Kidnapping

**Bortføring** eller **kidnapping** (fra engelsk *kidnapper*, sammensatt av *kid*, «barn», og *nap*, «gripe, ta») er en straffbar handling der en frihetsberøver mennesker, eventuelt for å få løsepenger eller krav oppfylt, eller for å skape terror.

Opprinnelig ble betegnelsen kidnapping brukt om bortføring av barn særlig til arbeid på plantasjer i USA. Begrepet ble utviklet av engelsk rettsvesen på slutten av 1600-tallet og omhandlet tvungen rekruttering av arbeidskraft til koloniene i Amerika og kidnapping omfattet da bare bortføring til andre land. Krav om bortføring til annet land ble senere sløyfet i amerikansk og engelsk rett. I amerikansk strafferett varierer det mellom delstatene i hvilken grad flytting av offeret er nødvendig for at det skal regnes som kidnapping. I England på 1600 forekom betegnelsen kidnapping om sovende barn som ble stjålet for å tvinge rike foreldre til å betale løsepenger.

## Motiv
Vanligvis er motivet å få løsepenger eller krav oppfylt. Fra 1960-tallet har revolusjonære brukt kidnapping (herunder gisseltaking) som ledd i sin politiske virksomhet. Politikere, diplomater og andre fremstående personer har vært særlig utsatt for politisk motivert kidnapping. Økonomisk og politiske gevinster regnes som de viktigste typene motiver.

## Barnerov
Barnerov (i seg selv et arkaisk uttrykk) er etter norsk lov straffbart som unndragelse av barn fra foresattes omsorg og som ulovlig frihetsberøvelse.

Etter norsk strafferett regnes kidnapping frihetsberøvelse. Etter Lindbergh-kidnappingen ble det i USA innført dødsstraff for kidnapping.

Bruderov omtales som en form for kidnapping.

## Statistikk
Kidnapping for løsepenger er en vanlig hendelse i ulike deler av verden i dag, og enkelte byer og land blir ofte beskrevet som «hovedstaden for kidnappinger i verden». I 2018 slo FN fast at Pakistan og England hadde det høyeste antallet kidnappinger, mens New Zealand hadde det høyeste antallet blant de 70 landene hvor det var tilgjengelige data for. Fra 2007 tilhørte den tittelen Irak med kanskje rundt 1500 utlendinger kidnappet. I 2004 var det Mexico og i 2001 var det Colombia. Statistikk er vanskeligere å finne. Rapporter antyder en verdenssum på 12 500–25 500 per år med 3600 per år i Colombia og 3000 per år i Mexico rundt år 2000. I 2016 hadde imidlertid antallet kidnappinger i Colombia gått ned til 205, og det fortsetter å synke. Meksikanske tall er vanskelig å bekrefte på grunn av frykt for at politiet selv var involvert i kidnapping. «Kidnapping ser ut til å blomstre særskilt i skjøre stater og konfliktland, ettersom politisk motiverte militser, organisert kriminalitet og narkotikamafiaen fyller vakuumet etter regjeringen.»

## Se også
* Gissel
* Haagkonvensjonen av 25. oktober 1980 
* Lindbergh-kidnappingen
* Madeleine McCann-saken

## Referanser


## Eksterne lenker

* EUs nødtelefon om savnede barn
EM i fotball for kvinner 2005

**EM i fotball for kvinner 2005** ble arrangert i og omkring Manchester i England i tidsrommet 5. – 19. juni 2005.

EM i fotball for kvinner er en turnering for europeiske landslag som er tilknyttet UEFA, og som har kvalifisert seg til turneringen.

## Lag og turneringsformat
:*For kvalifiseringen, se hovedartikkel [[EM i fotball for kvinner 2005 kvalifisering]]*

Åtte landslag deltok i sluttspillet. Sju av disse kvalifiserte seg via gruppespill, mens vertsnasjonen England var automatisk kvalifisert. Lagene ble inndelt i to grupper à fire lag: gruppe A og gruppe B. Lagene i hver gruppe spilte mot hverandre én gang, og de to lagene med flest poeng gikk videre til semifinalen. Gruppevinnerne møtte laget som kom på andreplass i den andre gruppen.

### Gruppe A
* England
* Sverige
* Finland
* Danmark

### Gruppe B
* Tyskland
* Frankrike
* Norge
* Italia

## Kvalifisering
Det ble spilt kvalifiseringsgrupper i perioden 22. mars til 3. oktober 2004 http://www.uefa.com/Competitions/woco/FixturesResults/index.html. Lagene spilte i kvalifiseringsgrupper der vinneren gikk til sluttspillet, og lagene på andreplass i hver gruppe kjempet om de siste plassene. Vertsnasjonen England var automatisk kvalifisert.

Følgende lag ble slått ut i kvalifiseringen http://www.uefa.com/Competitions/woco/Teams/index.html:

*Armenia, Østerrike, Belarus, Belgia, Bosnia-Hercegovina, Kroatia, Estland, Hellas, Ungarn, Israel, Kasakhstan, Malta, Nederland, Polen, Portugal, Irland, Romania, Skottland, Serbia og Montenegro, Slovakia, Spania, Sveits og Ukraina.
Tre lag ble også slått ut i omspillet:

*Tsjekkia, Island og Russland

## Gruppespillet
### Gruppe A

----

----

### Gruppe B

----

----

## Sluttspillet

### Semifinaler

----

### Finale

## Forklaring
**sm.* – selvmål
**eeo* – etter ekstraomgang
**str.* – straffespark

## Toppscorere
;4 mål
* Inka Grings
;3 mål
* Solveig Gulbrandsen
* Hanna Ljungberg
* Conny Pohlers
* Birgit Prinz

## Eksterne lenker
* UEFAs sider om fotball-EM
Carlstens festning

**Carlstens festning** (før 1658 og fra 1719 til 1720 ** Christiansteen festning**) er en festning som ligger i Marstrand, et tettsted vest i Sverige, i Västra Götalands län. Festningen ligger på Marstrandsøyas høyeste punkt. Festningen er oppkalt etter den svenske kongen Karl X Gustav.

## Bygging av festningen
Under byggingen ble festningen brukt som fengsel der fangene ble brukt som arbeidskraft til byggingen. Å bli dømt til «marstrandsarbeide» ble regnet som den strengeste straffen i svensk lov, til og med strengere enn dødsstraff. For å få mat og drikke måtte de innsatte tjene opp penger etter hvor mye de hadde jobbet. Ble en arbeider syk og ikke kunne jobbe fikk han heller ikke mat. Opptil 20 fanger kunne dele samme rom. Det tok 202 år fra byggingen startet til festningen ble regnet som ferdig bygget.

Etter at Marstrand ble svensk ved freden i Roskilde i 1658, bestemte den svenske kongen Karl X Gustav at det skulle bygges flere mindre forsvarsverk rundt øyene. General og bygningsingeniør Johan Wärneschöld fikk oppgaven å bygge en mindre befestning på toppen av Marstrandsøya. Han bygde en firkantet borggård av stein med et firkantet tårn ved den ene veggen.

Man innså raskt at festningen burde bli forsterket. Tårnet ble forsterket ved at man bygget det firkantete tårnet inn i et nytt rundt et. Murene ble forsterket og bygget høyere. Utover 1600- og 1700-tallet ble festningen ytterligere forsterket og utbygget. Ikke før i 1860 ble festningen regnet som ferdig.

## Referanser


## Eksterne lenker
* Carlstens Fästning – Offisiell internettside
Cassius Clay

**Cassius Clay** er navnet til flere personer:

*Cassius Marcellus Clay (1810–1903) -  amerikansk politiker, offiser og diplomat 
*Muhammad Ali (1942–2016) - amerikansk bokser født som Cassius Marcellus Clay jr.
Geir Kvernmo

**Geir Ivar Kvernmo** (født 1955) er en norsk tidligere langdistanseløper. Kvernmo ble norgesmester i 10&nbsp;km terrengløp i 1987 og 1988, og hadde inntil 9. april 2017 den norske rekorden i maraton, på 2.10.17, satt i London Marathon 10. mai 1987. Kvernmo hadde også den norske rekorden på halvmaraton, 1.02.13, satt i Stockholm 28. august 1988, til den ble slått av Sondre Nordstad Moen 22. oktober 2017.

Han deltok i maraton i OL i 1988, men fullførte ikke. Kvernmo representerte U & IL Glimt i Orkdal fram til han flyttet til Oslo, der representerte han IF Minerva. Kvernmo vokste opp på Geitastrand og er Nils Kvernmos yngre bror.

## Referanser


## Eksterne lenker
*
Payne Stewart

**Payne Stewart** (født 30. januar 1957, død 25. oktober 1999) var en amerikansk profesjonell golfspiller. Han omkom i en flyulykke 42 år gammel.

## Seire på [[PGA-touren]]
* 1982: Miller High Life QCO
* 1983: Walt Disney Classic
* 1987: Hertz Bay Hill Classic
* 1989: MCI Heritage Classic; *[[PGA-mesterskapet]]*
* 1990: MCI Heritage Classic; GTE Byron Nelson Golf Classic
* 1991: *[[US Open Championship]]*
* 1995: Shell Houston Open
* 1999: AT&T Pebble Beach National Pro-Am; *[[US Open Championship]]*

## Referanser


## Eksterne lenker
* 
* Profil på Golf Stars Online
Rinaldo d’Este den eldre

** Rinaldo d'Este ** (født 1618 i Modena i Italia, død 30. september 1672 i Roma) var en av Den katolske kirkes kardinaler, og var tilknyttet den romerske kurie. Han ble senere biskop av Reggio Emilia.

Han ble kreert til kardinal den 16. desember 1641 av pave Urban VIII.

Han var onkel til kardinal Rinaldo d'Este den yngre (kreert 1686). Andre kardinaler i slekten er Ippolito I d'Este (1493), Ippolito II d'Este (1538), Luigi d'Este (1561) og Alessandro d'Este (1599).

## Referanser


## Eksterne lenker
* Biografi på The Cardinals of the Holy Roman Church
Negerarbeid

**Negerarbeid** er et uttrykk som gjerne oppfattes nedsettende og rasistisk. Det har blir brukt for å beskrive dårlig ansett, slitsomt, og lite respektert arbeid som gjøres med ulyst. Tidligere var det brukt om et tungt, monotont arbeid.

## Debatt om bruken av ordet
Bruken av ordet *negerarbeid* i et firmanavn vakte debatt i mediene i 2005, fordi SOS Rasisme mente det spilte på rasisme. Firmanavnet ble som følge av debatten endret ved at ordet *negerarbeid* ble utelatt. 

I 2018 ble en håndverker som hadde en firmabil med reklameteksten «Vi hjælper ælle! Utfører ælt i negerærbe!» sammen med en tegning, anmeldt for å spre rasisme. Saken ble henlagt i 2020.

## Se også
*Neger
*Rasisme

## Referanser
Husqvarna

**Husqvarna** er et svensk selskap med en rekke produkter.

## Historie
Husqvarna startet som våpenprodusent i 1689. Det lå opprinnelig i Jönköping som Jönköpings faktori 1620 etter befaling ifra kongen om produksjon av våpen til det svenske forsvar. Fabrikken flyttet til Huskvarna for å kunne benytte vannkraften der.

Husqvarna var eid av den svenske stat frem til 1757, da tok Fredrik Ehrenpreuss over virksomheten. Familien eide fabrikken frem til 1820 da den ble solgt til Gustaf Sture.

En ny epoke startet i 1867, da ble den privateide fabrikken aksjeselskap under navnet Husqvarna Vapenfabriks AB. Fabrikken produserte og utviklet en rekke produkter frem til 1960-tallet, da store omstruktureringer ble foretatt. I 1962 ble mopeder, sykler og utenbordsmotorproduksjonen solgt til til sykkelprodusenten Monark. I 1968 kjøpte Husqvarna svenske Flymo. I 1970 ble store deler av våpenproduksjonen solgt til Försvarets Fabriksverk, men en liten del av jaktvåpenproduksjonen fortsatte frem til 1989. I 1979 overtok Jonsereds AB motorsagproduksjonen, og i 1987 ble motorsykkelproduksjonen solgt til det italienske selskapet Cagiva.

## Produksjon
Husqvarna har hatt våpenproduksjon siden oppstarten, med bredt utvalg både av jaktvåpen og militærvåpen, blant annet maskinpistoler og pistoler som ble brukt av de norske polititroppene i Sverige. 
* 1698 – Våpen
* 1872 – Komfyrer
* 1873 – Symaskiner + andre husholdningsartikler
* 1896 – Sykler
* 1903 – Motorsykler
* 1918 – Gressklippere
* 1934-1949 – Hvitevarer
* 1959 – Motorsager og utenbordsmotorer

Selskapet produserer (2008) både symaskiner og hageredskaper.

## Våpen produsert av Husqvarna
* Lefaucheux M1858 – lisensprodusert revolver
* Nagant M1887 – lisensprodusert revolver
* Husqvarna M/07 – lisensprodusert pistol FN Modell 1903
* Suomi M/37 – lisensprodusert maskinpistol Suomi M-31
* Husqvarna M/40 – lisensprodusert pistol Lahti L-35
* Ak 4 – lisensprodusert automatgevær Heckler & Koch G3

## Referanser


## Eksterne lenker
* 
* Privat Husqvarnaside
Virginio Orsini

**Virginio Orsini** (født 17. mai 1615 i Roma i Kirkestaten, død 21. august 1676 i Roma) var en av den katolske kirkes kardinaler. Han tilhørte de innflytelsesrike Orsini- og Braccianoslektene.

Han trådte inn hos malteserordenen, og utviste tapperhet i krigen mot osmanene. Han ble utnevnt til kardinal av pave Urban VIII i desember 1641, og ble gitt i oppdrag å bygge forsvarsverker for Vatikanet. I 1675 ble han kardinalbiskop av Frascati.

## Eksterne lenker
* Biografi på The Cardinals of the Holy Roman Church
Javier Solana

**Javier Solana Madariaga** (født 1942) er en spansk politiker. Fra 1999 til 2009 var EUs høye representant for felles utenriks- og sikkerhetspolitikk, og samtidig generalsekretær for både Rådet for Den europeiske union og Den vesteuropeiske union. Fra 1995 til 1999 var han NATOs generalsekretær.

Solana er utdannet fysiker og satt 13 år i den spanske regjeringen. Han var utenriksminister fra 1992 til 1995.

## Utmerkelser
Solana ble i 2010 utnevnt til ridder av Ordenen det gylne skinn. Han fikk Karlsprisen i 2007.

## Referanser


## Eksterne lenker
* 
* 
* 
*  Curriculum Vitae of Javier Solana
*  shorter biography
*  Interview as Spanish foreign minister in conflict with Canada
*  Solana's development of a Common Foreign and Security Policy
*  Civil liberties and Solana
*  Interview about EDSP 
*  Madariaga European Foundation
*  Interview with Physics world magazine
*  The puzzle of Solana's power
*
Electrolux

**Electrolux** er et svensk selskap som produserer kjøkkenutstyr, vaskemaskiner og utendørsapparater. 

Selskapet ble grunnlagt den 29. august 1919 da *Elektromekaniska AB* (som var heleiet av Axel Wenner-Grens *Svenska Elektron AB*) skiftet navn til Electrolux. Den 1. august samme året hadde AB Lux og Svenska Elektron AB inngått en samarbeidsavtale.

Electrolux eier blant annet AEG, Husqvarna, Volta og Zanussi.

## Referanser

## Eksterne lenker
*
Systembolaget

**Systembolaget Aktiebolag** er et svensk statlig organ som har monopol på detaljhandel med brennevin, vin og sterkøl i Sverige. Selskapet ble stiftet i 1955 for å forsøkte å begrense alkoholinntaket i landet.

## Virksomhet
Systembolaget har to typer utsalg: vanlig butikkutsalg, og utleveringssted (utlevereringsställe) integrert i andre butikker, ofte kjøpesentre i distriktene. På denne måten har Systembolaget et salgskontor i samtlige svenske kommuner, i alt godt over 600 utsalgssteder.

I 2004 ble det innført lørdagsåpent ved Systembolaget, og året i forveien innførte Sverige utvidet EU-kvote for lovlig privatinnførsel av alkohol.

## Ledelse
Tidligere og nåværende administrerende direktører (på svensk: *verkställande direktörer*) for Systembolaget:
* 1954–1967: Harry Älmeby
* 1967–1981: Rune Hermansson
* 1982–1999: Gabriel Romanus
* 1999–2009: Anitra Steen
* 2009–2022: Magdalena Gerger
* 2022–: Ann Carlsson

## Se også
*Vinmonopolet (Norge)
*Vínbúð (Island)
*Alko (Finland)

## Eksterne lenker
*
Ferenc Puskás

**Ferenc Puskás** (født 2. april 1927, død 17. november 2006) var en ungarsk fotballspiller. Puskás var den  største stjernen på s fantastiske landslag på første halvdel av 1950-tallet. Puskás scoret utrolige 84 mål på 85 landskamper for sitt hjemland i perioden 1945&ndash;1956. Han ledet Ungarn til OL-gull i 1952, og var tapende finalist i VM-finalen i 1954, da ungarerne svært overraskende tapte for . Dette tapet var Ungarns første på nesten fire år. På klubbnivå spilte Puskás for Kispest Honvéd fra Budapest.

Da sovjetiske styrker gikk inn i Ungarn i 1956, hoppet Puskás av til vesten, og signerte etterhvert for den spanske storklubben Real Madrid. Han ble spansk seriemester fem ganger, og var med på å vinne Europacupen i 1959 og 1960. I sistnevnte finale, hvor Real Madrid vant hele 7-3 over Eintracht Frankfurt, scoret Puskás fire mål (de tre andre ble scoret av lagkamerat Alfredo Di Stéfano), og ble den første spilleren som scoret hat-trick i en Europacupfinale &ndash; 15 minutter før Di Stéfano. Totalt scoret legenden 156 mål på 180 kamper for det spanske hovedstadslaget.

I 1962 fikk Puskás spansk pass, og var med i s tropp under fotball-VM i Chile. Han spilte totalt fire landskamper for Spania, uten å havne i målprotokollen. Puskás kom på andreplass i kåringen av årets spiller i Europa i 1960.

Etter at spillerkarrieren var over, var Puskás en kort periode trener for den greske klubben Panathinaikos. Han hadde også en kort periode som ungarsk landslagssjef i 1993.

Puskás døde 17. november 2006, 79 år gammel, av lungebetennelse etter lang tids sykeleie. Han ble bisatt på Puskás Ferenc-stadioni Ungarn, som er oppkalt etter han selv. Kisten var plassert i midtsirkelen, og seremonien ble overvært av kjente fotballstorheter som FIFA-president Sepp Blatter, Michel Platini, Franz Beckenbauer, Raymond Kopa og Francisco Gento.

## OL-medaljer
*  1952  Helsingfors -  **Gull** i fotball  Ungarn

## Referanser


## Litteratur
* 
* 

## Eksterne lenker
* 
*  Ferenc Puskás – spiller-profil på Eu-Football.info
*  Ferenc Puskás – manager-profil på Eu-Football.info